****

**Nemt kabelføringssystem til styretavlens dør**

Det nye CGS kabelføringssystem med drejearm fra Phoenix Contact gør føring af ledere, kabler og kabelbundter ud til styretavlens dør eller til svingbare montagerammer nemmere og mere sikker. Det patentanmeldte hængselled kan åbnes og lukkes uden brug af værktøj, således at kablerne inklusive monterede stik nemt kan indføres gennem hængslet, også ved senere udvidelser og ændringer. Det er nemmere og sparer tid sammenlignet med installation med kabelslanger.

Kabelføringssystemet er primært designet til standardledninger og -kabler med formonterede stik. Det forebygger skader på lederne ved åbning og lukning af døren, idet bevægelsen og bøjningen er foruddefineret af et svingområde på op til 180o. Afdækningen giver yderligere beskyttelse og samling af lederne. Trækaflastningen sikres ved at anvende konventionelle kabelbindere. Store mærkningsoverflader på kabelbroen giver et tydeligt overblik.

I modsætning til kabelslanger kan CGS-kabelføringssystemet planlægges og visualiseres i CAD-systemet. Kabellængderne er derfor foruddefinerede og kan også planlægges.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.